**REGISTRÁCIA ZÁKAZNÍKA V E-SHOPE**

**(súhlas fyzickej osoby nepodnikateľa)**

**Účel spracúvania osobných údajov, na ktorý sú osobné údaje určené:** registrácia v e-shope, vytvorenie zákazníckeho účtu a prihlásenie sa do zákazníckeho účtu.

**Okruh dotknutých osôb:** fyzická osoba nepodnikateľ (kupujúci – spotrebiteľ).

**Kategória osobných údajov:** Bežné osobné údaje.

**Zoznam alebo rozsah osobných údajov:** krstné meno a priezvisko, dodacia/fakturačná adresa, e-mail, telefónne číslo.

**Zákonnosť spracúvania osobných údajov:**

Osobné údaje sa spracúvajú na základe **čl. 6 ods. 1 písm. a)** Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) **súhlas dotknutej osoby**.

**Zákonná povinnosť spracúvania osobných údajov:**

Spracúvanie osobných údajov na základe osobitého právneho predpisu sa nevykonáva.

**Identifikácia príjemcu alebo kategórie príjemcu:**

* **Atomer.com s.r.o.** Karpatské námestie 10A, 831 06 Bratislava – mestská časť Rača, IČO: 47 105 542 – poskytovateľ šablóny e-shopu,
* **WebHouse, s.r.o.,**  Paulínska 20, 917 01 Trnava, IČO: 36 743 852 – poskytovateľ hostingu pre elektronický obchod a domény pre elektronický obchod,

**Iný oprávnený subjekt:**

Na základe článku 6 ods. 1 písm. c) Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) Daňový úrad (na základe zákona č. 595/2003 Z. z. o dani z príjmov v znení neskorších predpisov, zákon o dani z pridanej hodnoty 222/2004 Z. z. v znení neskorších predpisov) Súdy, orgány činné v trestnom konaní základe zákona č. 160/2015 Z. z. Civilný sporový poriadok, na základe zákona 301/2005 Z. z. Trestný poriadok v znení neskorších predpisov, Colný úrad, Finančná správa.

**- do tretích krajín**

Osobné údaje sa do tretích krajín neposkytujú.

**- do medzinárodných organizácií**

Osobné údaje sa do medzinárodných organizácií neposkytujú.

**Zverejňovanie osobných údajov:**

Osobné údaje sa nezverejňujú.

**Oprávnený záujem Prevádzkovateľa:**

Spracúvanie osobných údajov za účelom oprávnených záujmov Prevádzkovateľa sa nevykonáva

**Doba uchovávania / kritérium jej určenia:**

Osobné údaje sú spracúvané počas platnosti udeleného súhlasu. Platnosť udeleného súhlasu trvá do jeho odvolania dotknutou osobou, počas trvania registrácie, maximálne 5 rokov od jeho udelenia.

**Poučenie o forme požiadavky na poskytnutie osobných údajov od dotknutých osôb:**

Vzhľadom k tomu, že spracúvanie osobných údajov je založené na základe dobrovoľného súhlasu dotknutej osoby so spracúvaním jej osobných údajov je poskytnutie osobných údajov dobrovoľné.

**Prevádzkovateľ sa zaručuje,** že osobné údaje poskytnuté dotknutou osobou bude spracúvať v zmysle zásady minimalizácie uchovávania a v prípade, žeby odpadol účel spracúvania, prevádzkovateľ sa zaručuje osobné údaje vymazať.

V prípade, že budú uvedené osobné údaje spracúvané na iný účel ako je stanovený vyššie v tejto informačnej povinnosti, bude dotknutá osoba o tomto účele ako aj o právnom základe takého spracúvania ešte pred takým spracúvaním informovaná.

**Technické a organizačné bezpečnostné opatrenia:** organizačné a technické opatrenia na ochranu osobných údajov sú spracované v interných predpisoch prevádzkovateľa. Bezpečnostné opatrenia sú vykonávané v oblastiach fyzickej a objektovej bezpečnosti, informačnej bezpečnosti, šifrovej ochrany informácií, personálnej, administratívnej bezpečnosti a ochrany citlivých informácií, s presne definovanými právomocami a povinnosťami uvedenými v bezpečnostnej politike.

**Automatizované individuálne rozhodovanie vrátane profilovania:**

Automatizované individuálne rozhodovanie vrátane profilovania sa nevykonáva.

**Dotknutá osoba má právo kedykoľvek odvolať svoj súhlas so spracovaním osobných údajov:** písomne alebo elektronicky na uvedených kontaktných údajoch Prevádzkovateľa alebo zrušením registrácie priamo v zákazníckom účte.

Odvolanie súhlasu nemá vplyvna zákonnosť spracúvania založeného na súhlase udelenom pred jeho odvolaním.